Малката русалка – Приказки и Притчи\nХоризонти 07.09.2011 Малката русалка2011-09-07T00:53:58+00:00 Приказки, Х. Кр. Андерсен (Андерсенови приказки) No Comment\nДалече, далече в откритото море водата е синя като листцата на най-хубавия синчец прозрачна като най-чисто стъкло. Ала тя е много дълбока — толкова дълбока, че нито едно котвено въже не достига до дъното. Трябва да се поставят една върху друга много камбанарии, за да се стигне дъното на морето. Там долу живее морското население.\nЗащото ние не трябва да си мислим, че на морското дъно има само бял пясък. Не, там растат най-чудни дървета и растения, които имат толкова гъвкави листа и стъбла, че при най малкото поклащане на водата мърдат като живи. Между клоните се гмуркат големи и малки риби, както у нас на земята прелитат птички по дърветата. На най-дълбокото място пък се издига палатът на морския цар. Стените му са коралови, високите му островърхи прозорци са направени от най-чист кехлибар, а покривът е от раковини, които ту се отварят, ту се затварят — според течението на водата. И туй изглежда великолепно, защото в раковините се крият прекрасни бисери, всеки от които може да служи за украса.\nОт дълги години вече морският цар беше вдовец, затова за домакинството му се грижеше неговата стара майка. Тя беше умна жена, но се гордееше много с високия си произход. Поради тая причина тя носеше на опашката си двайсет охлюва, когато на другите знатни госпожи бе позволено да носят само шест. Разбира се, за всичко друго тя заслужаваше похвала, особено за грижите си по своите внучки — малките морски русалки. Те бяха шест и всички бяха хубавици, ала най-малката беше най-хубава: кожата й бе чиста, нежна и прозрачна като розов листец, очите й — сини като дълбокото море. Но както всички други русалки и тя нямаше нозе и тялото й свършваше с рибя опашка. Малките русалки можеха да играят цял ден из палата в големите зали, по чиито стени растяха жълти цветя. Големите кехлибарени прозорци се разтваряха широко и тогава в залата идваха риби — също както лястовичките идват при нас, когато отворим лете прозорците. Ала там рибите отиваха право при русалките, ядяха от ръцете им и им позволяваха да ги милват.\nПред палата се простираше голяма градина с огненочервени и ясносини дървета. Техните плодове блестяха като злато, а цветовете — като буен пламък. Почвата, върху която растяха тия дървета, беше от най-ситен пясък, който изглеждаше синкав като горяща сяра. Изобщо всяко нещо на морското дъно имаше някаква особено синкава отсенка, та човек можеше да помисли, че се намира не в морето, а високо във въздуха, където гледа небе и отгоре, и отдолу. Когато времето е тихо, от дъното на морето се вижда дори слънцето. Тогава то изглежда като пурпурно цвете, из чиято чашка бликат потоци светлина.\nВсяка от малките русалки имаше в градината по едно свое кътче, където можеше да копае и да сади цветя, когато си иска. Една от тях си беше направила цветна леха във форма на кит, друга искаше нейната леха да прилича на мъничка морска русалка. Най-малката пък изкопа своята леха кръгла като слънцето и посади в нея червени като слънцето цветя. Тя беше странно дете — тиха и замислена. Докато нейните сестри се радваха на разни любопитни неща, паднали при тях от разбитите кораби — тя освен ясночервените си цветя, прилични на слънцето, обичаше само една хубава мраморна статуя, изобразяваща прекрасен момък. Статуята бе чудесно изработена от бял мрамор и беше паднала на морското дъно след едно корабокрушение. Малката русалка посади около тая статуя червена плачеща върба, която израсна във великолепно дърво. Прекрасните й клони се свеждаха над мраморния момък и стигаха до синкавото пясъчно дъно, дето сянката им изглеждаше теменужна. Корените и върхът на върбата сякаш си играеха помежду си и искаха да се целунат. Нямаше по-голямо удоволствие за русалката от това, да слуша приказки за хората, които живееха горе, над морето. Нейната стара баба трябваше да й разказва всичко, което знаеше за корабите и градовете, за хората и животните. Ала най-много й харесваше туй, че на земята цветята ухаят, когато на морското дъно те бяха без мирис, че горите там са зелени и рибите, които се виждат по тамошните дървета, пеят тъй силно и тъй хубаво, че човек ги слуша прехласнат. Бабата наричаше риби малките птички, защото иначе русалката не можеше да я разбере. Да, тя никога не бе виждала птици.\n— Когато навършите петнайсет години — каза баба й, — ще получите позволение да излезете на морската повърхност, да седите на лунна светлина по скалите и да гледате плаващите край вас големи кораби. Тогава ще видите също гори и градове.\nНа следната година една от сестрите навършваше петнайсет години. Всички останали бяха с година по-малки една от друга, тъй че най-малката трябваше да чака пет години, за да изплува из морското дъно и да види какво става на земята. Ала всички сестри обещаха да си разкажат една на друга това, което ще видят в първия ден, а също и туй, което най-много ще им хареса, защото тяхната баба не им приказваше много, а пък имаше толкова не ща, които трябваше да се узнаят по-отблизо.\nНито една от русалките не гореше тъй силно от нетърпение да изплува на морската повърхност, както най-малката — същата оная, която трябваше да чака най-много и която беше винаги тиха и замислена. Често пъти нощем тя стоеше пред отворения прозорец и гледаше нагоре през тъмносинята вода, из която пляскаха с опашки и перки рибите. Тя виждаше месечината и звездите, които наистина изглеждаха твърде бледни, но затова пък много по-големи, отколкото ги виждаме ние. Ако някога под тях минеше тъмен облак, тя знаеше, че това е или кит, който плува над главата й, или кораб, пълен с хора. А на хората, разбира се, и наум не идваше, че под тях на морското дъно живее прекрасна малка русалка, която простира белите си ръчички към кормилото.\nНай-сетне най-голямата сестра навърши петнайсет години и получи позволение да излезе на морската повърхност.\nКогато се върна в морето, нейните разкази нямаха край. Ала най-хубавото, както каза тя, е да лежиш в тихо време при лунна светлина върху някой пясъчен насип и да гледаш големия крайбрежен град, дето святкат безброй свещи като звезди, да слушаш музика и шум от коли и хора, да се радваш на многобройните камбанарии и кули и да се вслушваш в камбанния звън.\nИ тъй като всичко това беше недостъпно за най-малката сестра, тя желаеше много повече от другите да го види със собствените си очи. О, как жадно слушаше тя думите на сестра си! И късно вечер, когато малката русалка стоеше пред отворения прозорец и гледаше нагоре през тъмносинята вода, тя си представяше големия град с всичкия му шум и движение и тогава й се струваше, че звънът на черковните камбани стига чак до нея — на дъното на морето.\nНа следната година и втората сестра получи позволение да напусне морското дъно и да плува, където си иска. Тя излезе на повърхността тъкмо в оная минута, когато слънцето залязваше, и тая гледка й се стори най-хубава от всичко. Цялото небе, разказваше сетне тя, блестяло като злато, а облаците… но туй не можело да се опише с думи. Червените и теменужни облаци се носели ту като дълго бяло покривало, ту като ято диви лебеди, които пътували нататък, дето залязвало слънцето. Русалката заплувала насреща им, ала в тоя миг слънцето се скрило и неговото отражение върху морската повърхност и по облаците угаснало.\nСлед една година изплува и третата сестра. Тя беше най-решителна от всички и заплува нагоре по една голяма река, която се вливаше в морето. Чудни зелени хълмове, обкичени с лози, ограждали брега на реката. Кули и великолепни летни къщи се показвали сред прекрасни гори. Русалката слушала как пеели птичките, а слънцето греело толкова силно, че тя трябвало да се гмурка често във водата, за да разхлажда пламналото си лице. В един малък залив русалката съгледала цяла купчина деца. Те били съвсем голи и пляскали с ръце във водата. На русалката се поискало да си поиграе с тях, ала децата побягнали изплашени. Тогава срещу нея изтичало едно малко черно животно — тя не знаела, че това било куче — и залаяло тъй яростно, че русалката се уплашила и заплувала бързо назад в широкото море. Ала въпреки преживения страх тя не могла да забрави великолепните гори, зелените хълмове и хубавите дечица, които можели да плуват във водата, макар да нямали рибени опашки.\nЧетвъртата сестра не беше толкова решителна. Тя се поразходи из широкото море и после разказа, че там било най-хубаво отвсякъде: наоколо — докъдето окото ти вижда — само море, а небето синее над главата ти като захлупен стъклен звънец. Кораби тя също видяла, но толкова далеч, че й се сторили като чайки. Игриви делфини изскачали във въздуха, големи китове изхвърляли вода из ноздрите си, сякаш наоколо имало стотина водоскоци.\nНай-сетне дойде редът и на петата сестра. Нейният рожден ден беше през зимата и затова тя видя туй, което сестрите й не видяха, когато за пръв път излязоха на морската повърхност.\nМорето имаше зеленикав цвят и по него плуваха големи ледени планини.\nВсяка от тях, както разказваше после царкинята, светела като бисер, а по големина надминавала дори кула, построена от хората. Тия планини имали най-различни форми и блестели като елмази. Русалката седнала върху най-високата ледена планина и всички кораби със страх се отдалечавали от това място, дето седяла тя и дето вятърът си играел с нейните дълги коси.\nАла привечер небето се покрило с облаци. Засвяткали мълнии и затрещяла гръмотевица, а морето издигало високо ледените планини, които се откроявали ярко при блясъка на светкавиците. Параходите сгънали платната си, хората тичали по палубите уплашени и смутени. Ала морската русалка седяла спокойно върху плуващата ледена планина и гледала как бялата светкавица бразди на криволици бурното море.\nВсяка от сестрите, когато за пръв път излизаше над морската повърхност, изпитваше безкрайно щастие при гледката, що се откриваше пред очите й. Но понеже след туй русалките можеха да излизат на повърхността винаги когато си искат, лека-полека те свикнаха с всички гледки. Не мина и месец, когато сестрите започнаха да казват, че никъде не се чувствуват тъй добре и спокойно, както у дома си, на морското дъно.\nЧесто пъти петте сестри се хващаха за ръце и изскачаха на морската повърхност. Те имаха прекрасни гласове, каквито хората нямат, и когато се дигнеше буря и крушение застрашаваше много кораби, русалките се приближаваха до тях и пееха сладко за хубостите на морското дъно и за напразния страх на хората да слязат долу. Но хората не разбираха думите им и мислеха, че бурята вие. Пък и те никога не можеха да видят всички чудеса на морското дъно, защото, когато се разбиеше някой кораб, хората се удавяха и влизаха мъртви в палата на морския цар.\nВечер, когато сестрите излизаха, хванати за ръце, над морската повърхност, най-малката оставаше самичка в кораловия палат и гледаше подире им. Искаше й се да плаче, но русалките не знаят що е сълзи и затова страдат повече.\n— Ах, дано навърша по-скоро петнайсет години! — въздишаше тя. — Аз зная, че ще обикна от все сърце света над водата и хората, които живеят там.\nНай-сетне и тя навърши петнайсет години.\n— Ето, виждаш ли, и ти стана вече голяма и постигна това, което желаеше — каза баба й. — Ела тук, аз ще те пременя като другите ти сестри.\nИ тя сложи на главата й венец от бели кринове и завърза на опашката й дванайсет охлюва, за да познават всички знатния й произход.\n— Ох, боли ме! — рече русалката.\n— Така е. Който иска да бъде нагизден, трябва да търпи. О, тя би захвърлила на драго сърце и премяната си, и тежкия си венец! Червените цветя от нейната градина й прилягаха много повече, ала нямаше що да се прави.\n— Прощавайте! — извика тя и изплува нагоре — лека и светла като воден мехур. Слънцето току-що залезе, когато тя подаде глава над водата. Ала облаците все още светеха в пурпур и злато и в нежнорозовия въздух мигаше вечерницата. Въздухът беше тих и свеж, морето — спокойно. Насреща тя съгледа голям кораб с три мачти. Беше дигнато само едното му платно, защото наоколо не подухваше нито най-лек ветрец. От кораба се носеха музика и песни, а когато се стъмни, там светнаха стотици разноцветни фенери. Русалката доплува до самото прозорче на една каюта и винаги когато вълните я подигаха, тя надникваше вътре през хубавите огледални прозорци и виждаше много нагиздени хора. Ала най-хубав от всички беше един млад княз с черни очи и мургаво лице. Той навярно нямаше повече от шестнайсет години. Тъкмо днес празнуваха рождения му ден и затова на кораба кипеше такова веселие. На палубата танцуваха моряци и когато князът отиде при тях, стотици ракети се извиха във въздуха и около кораба стана светло като ден. Малката русалка се уплаши и бързо се гмурна във водата. Но скоро тя подаде отново глава и тогава й се стори, че всички звезди на небето са паднали при нея във водата. Никога досега тя не бе виждала такова вълшебно зрелище. Големи слънца се въртяха около нея, прекрасни огнени риби изхвръкваха в синия въздух и всичко туй се оглеждаше в бистрата неподвижна вода. На самия кораб пък беше толкова светло, че там можеше да се види дори игла. О, колко хубав беше младият княз! С усмивка стискаше той ръцете на всички, а музиката гърмеше сред чудната нощ.\nСтаваше вече късно, но малката морска русалка не можеше да откъсне очи от кораба и от хубавия момък. Разноцветните фенерчета изгаснаха, нямаше вече ракети из въздуха, топовните гърмежи бяха престанали. Само долу под водата се чуваше някакъв глух шум. Ала русалката продължаваше да се люлее върху вълните и да гледа през прозорците на каютата.\nНо ето духна вятър и заклати кораба. Едно след друго платната започнаха да се издигат. Вълните ставаха все по-големи, по небето плъзнаха черни облаци, в далечината за блестяха светкавици. Идеше страшна буря и моряците бързаха да приберат платната. Корабът се разлюля като черупка в развълнуваното море. Вълните растяха като големи черни планини и сякаш искаха да съборят високите мачти, ала корабът плуваше като лебед между тях и възлизаше отново върху гребена им. За малката русалка такова плуване беше твърде приятна разходка, но хората от кораба мислеха иначе. Корабът скърцаше и пращеше, дебелите му дъски се огъваха под напора на вълните. Главната мачта се пречупи като тръстика и тогава корабът полегна на една страна и започна бързо да се пълни с вода. Едва сега русалката разбра, че хората са в опасност. Тя сама трябваше да се пази от дъските и дърветата, които плуваха из водата. От време на време настъпваше такава тъмнина, че нищо не можеше да се види. Когато пък блеснеше светкавица, наоколо ставаше тъй светло, че се виждаше ясно всичко на кораба. Но русалката търсеше с очи само младия княз и когато корабът се разби, тя видя как той потъва във водата.\nОтначало малката русалка дори се зарадва, че князът отива при нея на дъното. Ала тя си припомни веднага, че хората не могат да живеят във водата и че той ще стигне мъртъв пред палата на баща й. Не, той не биваше да умре! И тя заплува между дъските и дърветата, като забрави, че те могат да я смажат. Русалката ту се гмуркаше надолу, ту се издигаше отново над вълните, докато най-сетне стигна до давещия се човек, който не можеше да се държи повече над водата. Ръцете и нозете му бяха изгубили сили, хубавите му очи се бяха затворили. Той щеше да умре, ала русалката го обгърна с ръце. Тя го издигна над водата и се остави на волята на вълните да я носят с него, където си искат.\nНа сутринта бурята утихна, ала от кораба не бе останала нито следа. Слънцето изгря из водата пурпурно и бляскаво. Бледното лице на княза се обагри с лека руменина, ала очите му стояха все още затворени. Малката русалка го целуна по високото хубаво чело и отметна назад влажните му коси. Стори й се, че младият човек прилича на мраморния момък в нейната градина. Тя го целуна още веднъж, обхваната от силното желание да го съживи.\nТогава русалката съгледа наблизо твърда земя с високи синкави планини, по чиито върхове светеше бял сняг, сякаш отгоре почиваха ято лебеди. Долу край брега растяха прекрасни зелени гори, а пред тях се издигаше някаква голяма бяла постройка. В градината й растяха лимонови и портокалови дървета, а край вратите се виждаха високи палми. Там морето образуваше малък залив, който беше тих, но много дълбок. Точно на това място до скалата, покрита с бял пясък, доплува русалката с младия княз. Тя го сложи на пясъка, като повдигна главата му, за да го огреят топлите слънчеви лъчи.\nВ същото време в бялата постройка забиха камбани и в градината влязоха много млади момичета. Тогава русалката заплува назад, скри се зад няколко високи камъка, които стърчаха над водата, и покри гърдите и косите си с морска пяна, за да не вижда никой лицето й. Оттам тя следеше какво става с момъка.\nСкоро при скалата дойде едно младо момиче. Отначало то сякаш се уплаши много, но страхът му трая само миг. Момичето извика хора и русалката видя как князът се събуди и се усмихна любезно на всички наоколо. Той не се усмихна само на малката русалка, защото не знаеше, че тя му бе спасила живота. Туй я много огорчи и когато заведоха момъка в голямото здание, русалката се гмурна натъжена в морето и се върна в палата на баща си.\nИ по-рано русалката беше тиха и замислена, но от тоя ден нататък тя стана още по-мълчалива. Нейните сестри я питаха какво е видяла първия път, когато е излязла на морската повърхност, ала тя не им казваше нищо.\nНеведнъж след това русалката отиваше ту сутрин, ту вечер на мястото, дето остави младия княз. Тя гледаше как узряват плодовете в градината и как хората ги берат. Тя гледаше как белият сняг се топи по планинските върхове, но не виждаше княза — и винаги, когато се върнеше в къщи, ставаше още по-тъжна. Русалката имаше само една утеха — да седи в своята градинка и да прегръща хубавата мраморна статуя, която приличаше на младия човек. Тя престана да се грижи за цветята си. Те пуснаха корени като в пущинак по всички пътечки и вплетоха тъй гъсто стъблата и листата си в клоните на дърветата, че в градината стана съвсем тъмно.\nНай-сетне русалката не можа да се стърпи и разказа на една от сестрите си всичко. Това узнаха веднага и другите й сестри, а така също и още две-три русалки, но те не обадиха никому тайната освен на най-близките си другарки. Една от тях познаваше княза. Тя също беше видяла празника на кораба и разправи откъде е хубавият момък и де се намира родината му.\n— Хайде, сестрице, води ни! — рекоха и другите русалки, като се прегърнаха и заплуваха към онова място, дето се издигаше палатът на княза.\nТоя палат беше изграден от блестящ жълтеникав камък и имаше широки мраморни стълби, една от които слизаше право в морето. Великолепни позлатени кубета се издигаха над покривите, а между клоните, които ограждаха цялата постройка? имаше мраморни фигури — също като живи. През бистрите стъкла на високи прозорци се виждаха разкошни зали със скъпи копринени завеси и килими, а стените бяха украсени с такива чудни картини, че да ти е драго да ги гледаш. Посред най-просторната зала имаше голям водоскок. Струите му стигаха чак до стъкления покрив на тавана, през който слънчевите лъчи падаха върху водата и върху прекрасните растения около водоскока.\nСега малката русалка знаеше къде живее князът и често пъти привечер започна да идва тук сама. Тя се приближаваше до сушата много повече от сестрите си и дори се осмели да плува нагоре по тесния канал под великолепния балкон, който хвърляше дълга сянка върху водата. Там тя дълго седеше и гледаше младия княз, който мислеше, че е съвсем сам на лунната светлина.\nПонякога вечер момъкът се разхождаше под звуците на музика във великолепна лодка, украсена със знамена. Тогава русалката поглеждаше из зелената тръстика и когато вятърът развееше нейното дълго сребърно було, ония, които го виждаха отдалеч, си мислеха, че туй е лебед с разперени криле.\nЧесто пъти нощем, когато рибари със запалени факли ловяха риба в морето, русалката слушаше техните разкази за добрината на младия княз и се радваше, че беше спасила живота му. Тя си спомни колко силно бе притискала главата му до гърдите си и колко горещо го бе целувала тогава. А той нищо не знаеше за това и дори насън не можеше да си спомни за нея.\nВсеки ден хората й ставаха по-мили, всеки ден се усилваше желанието й да живее между тях на земния свят, който й се струваше много по-голям от подводния. Та нали хората можеха да преплават морето с корабите си и да се качват по планините по-високо от облаците. А земите, които те владееха, се разстилаха с полята и с горите си по-далеч, отколкото виждаха очите й. [???] й имаше още много неща, които тя искаше да узнае, ала сестрите й не можеха да отговорят на всичко.\nЗатова русалките отидоха при старата си баба, която познаваше много добре света над водата.\n— Ако хората не се удавят, могат ли да живеят вечно? — попита малката русалка. — Не умират ли и те като нас?\n— Да, те също умират, даже животът им е по-къс от нашия. Ние можем да живеем триста години, но когато умрем, превръщаме се във водна пяна и нямаме дори гробища, за да отиват там нашите роднини.\n— Аз на драго сърце бих дала всичките триста години на тукашния си живот, стига само да стана за един ден човек! — рече тъжно русалката.\n— Я по-добре не мисли за това — каза бабата. — Тук ние си живеем много по-хубаво и сме по-щастливи, отколкото хората на земята.\n— Значи аз ще умра и ще се превърна в проста пяна? Няма да чувам песента на вълните, няма да виждам повече моите мили цветя и червеното слънце? Мигар нищо не може да се направи, за да получа човешка душа?\n— Не — отвърна бабата. — Само ако някой човек те обикне тъй силно, че да му станеш по-мила от баща му и майка му, ако всичката му обич и всичките му мисли принадлежат само на теб и ако той ти обещае вечна вярност, само тогава неговата душа би могла да премине в твоето тяло и ти ще изпиташ човешко блаженство. Той ще ти даде душа, но ще запази и своята. Ала това никога не се случва. Туй, което тук, в морето, се смята за много хубаво — рибята опашка, — там, на земята, се струва на всички много грозно. Такъв чуден вкус имат земните хора: за да бъдат хубави, те без друго трябва да притежават две смешни подпорки, наречени крака!\nМалката русалка въздъхна и погледна натъжено своята рибя опашка.\n— Бъди доволна от съдбата си! — каза баба й. — По-добре да пеем и да се веселим през тия триста години, които ни са определени за живот. Това време наистина не е малко. После ще ни бъде приятно и да си починем. Тая нощ в нашия палат ще има бал.\nНаистина балът беше необикновен. Такава забава не можеше да стане на земята. Стените и таванът на голямата танцувална зала бяха направени от дебело, ала прозрачно стъкло. Безброй грамадни раковини, розови и зелени, стояха край двете страни на залата и изригваха сини огньове, които осветяваха не само вътрешността, но блестяха и през стените, тъй че цялото море наоколо беше силно осветено. Виждаха се всички риби — големи и малки, които идваха до стъклените стени. На някои риби люспите бяха пурпурночервени, на други изглеждаха златни и сребърни. По средата на залата течеше широк шумен поток и в него морските кавалери и дами танцуваха под звуците на собствените си чудни песни. Такива прекрасни гласове хората нямат. Малката морска русалка пееше най-хубаво и всички й пляскаха с ръце и с опашки. За миг тя усети в сърцето си голяма радост. Тя знаеше, че никой няма по-хубав глас от нея — нито в морето, нито на земята. Ала скоро русалката си спомни пак за земния свят и не можеше вече да се откъсне от мислите си за хубавия княз, не можеше да прогони тъгата си, че няма човешка душа. Незабелязана от никого, тя излезе от бащиния си палат и докато другите се веселяха, тя седеше натъжена в своята малка градинка. Изведнъж русалката чу над водата звуци от рог и си помисли: „Ето, той се разхожда сега там горе — тоя, който ми е по-скъп от баща и от майка, тоя, за когото мисля непрестанно и в чиито ръце с радост бих отдала цялото щастие на моя живот. Аз бих се решила на всичко, стига само да спечеля любовта му и да се сдобия с човешка душа. Докато сестрите ми играят в татковия палат, аз ще отида при морската магьосница, от която винаги съм се страхувала. Може би тя ще ми даде някакъв съвет и ще ми помогне.“\nИ малката морска русалка излезе от градинката си и заплува към шумния водовъртеж, зад който живееше магьосницата. Досега тя никога не бе плувала по тоя път. Тук не растяха нито цветя, нито морска трева — само голо пясъчно дъно се разстилаше до самия водовъртеж, дето водата кръжеше със страшен рев като воденично колело и завличаше в дълбочината всичко, що попаднеше в нея. Русалката трябваше да мине през тоя грозен водовъртеж, за да влезе във владенията на морската магьосница. Оттам нататък пътят водеше през топли извори, из които клокочеше кал и които магьосницата наричаше свои торфени блата. Зад тях се намираше нейната къща посред една вълшебна гора: всички дървета там бяха полипи, сиреч наполовина животни, наполовина растения. Те изглеждаха като стоглави змейове, израснали из земята. Клоните им приличаха на дълги лигави ръце с пръсти като жилави червеи. От корена до върха си полиците мърдаха всичките си стави к всичко, що им попаднеше, те обвиваха силно с ръце и вече не го пущаха. Малката русалка застана пред тях цяла скована от ужас. Сърцето й тупкаше от страх. Тя беше вече готова да се върне назад, ала изведнъж си спомни за княза и за човешката душа и почувствува нов прилив на решителност. Тя свърза здраво на главата си дългите си коси, за да не ги уловят полиите, притисна ръце към гърдите, ай и се стрелна бързо като риба край мръсните полипи, които протягаха към нея жилавите си ръце и пръсти. Тя забеляза, че всеки полип държеше със стотина малки ръце, като с железни клещи, всичко, що бе успял да хване. Хора, загинали в морето и потънали на дъното, стърчаха с белите си скелети в техните прегръдки. Кормила, сандъци, кости на земни животни — всичко туй те държаха и не пущаха, ала най-страшното бе, че русалката видя в ръцете им дори една малка русалка, която полипите бяха уловили и удушили.\nНай-сетне тя доплува до едно голямо блато в гората. Големи тлъсти змии и жаби се; търкаляха тук и показваха отвратителните си жълтеникавобели кореми. Посред блатото имаше къща, изградена от белите кости на удавници. Тук седеше морската магьосница и хранеше от устата си една жаба точно тъй, както у нас хранят със захар канарчетата. Отвратителните тлъсти змии тя наричаше свои пиленца и им позволяваше да играят върху широките й надупчени гърди.\n— Зная какво ти трябва — рече магьосницата. — Макар желанието ти да е много глупаво, аз все пак ще го изпълня, защото то ще ти донесе нещастие, моя хубава русалко. Ти искаш да се избавиш от своята рибя опашка и да получиш вместо нея две подпорки, с каквито хората си служат при ходене, за да спечелиш любовта на хубавия момък. Но ти не само искаш да спечелиш неговата любов, а да получиш още и човешка душа.\nИ при тия думи магьосницата се разкиска тъй силно и тъй отвратително, че жабите и змиите изпопадаха изплашени от гърдите й и започнаха да се търкалят по земята.\n— Ти идеш тъкмо навреме — продължаваше магьосницата. — Утре след изгрев слънце аз не бих могла да ти помогна чак до края на годината. Аз ще ти приготвя едно питие, с което ти ще изплуваш към земята преди изгрев слънце. Седни на брега и го изпий. Тогава твоята опашка ще се раздели на две части и всяка от тях ще се превърне в това, което хората наричат хубаво краче. Разбира се, ти ще изпиташ от туй много силни болки и ще ти се стори, че някой те е разсякъл с остър меч. Всички, които те видят, ще започнат да говорят, че ти си най-прекрасното създание на земята. Ти ще запазиш своя въздушен вървеж и нито една танцувачка в света не ще може да се движи тъй леко като теб. Ала при всяка стъпка, която ще правиш, ще ти се струва, че стъпваш върху остри ножове и нозете ти ще се обливат в кръв. Ако си съгласна да изтърпиш всичко това, готова съм да ти помогна.\n— Да — каза малката русалка с треперещ глас и помисли за княза и за човешката си душа.\n— Но ти трябва да знаеш — рече бабата, — че щом веднъж получиш човешки образ, не ще можеш да станеш пак русалка и няма да се върнеш никога при сестрите си в бащиния палат! И ако не сполучиш да спечелиш любовта на княза дотолкова, че той да забрави заради тебе баща си и майка си, да се привърже към тебе с душата и с тялото си и да те вземе за своя жена, ти не ще получиш и човешка душа! Още на другия ден след сватбата му с друга жена твоето сърце ще се пръсне и ти ще станеш на морска пяна.\n— Съгласна съм! — каза малката морска русалка и побледня като мъртвец.\n— Ала ти трябва да възнаградиш и мен — продължаваше магьосницата — и туй ще ти струва твърде скъпо. Ти имаш най-прекрасния глас в цялото подводно царство и, разбира се, мислиш с него да омагьосаш момъка. Ала тоя глас ти ще трябва да дадеш на мен. За скъпото си питие аз искам да получа най-хубавото, което имаш. Нали аз ще влея в това питие капки от моята кръв, за да бъде то остро като меч.\n— Но ако ти ми вземеш гласа — рече малката морска русалка, — тогава какво ще ми остане?\n— Прекрасното ти лице — отвърна магьосницата, — твоят въздушен вървеж и твоите говорещи очи. Това е достатъчно, за да се омагьоса едно човешко сърце. Е как, да не би да ти е минало вече желанието? Изплези езичето си, аз ще го отрежа и ти ще получиш чудотворното питие.\n— Тъй да бъде — каза русалката и магьосницата приготви котлето, за да свари вълшебното си питие.\n— Чистотата е хубаво нещо — рече тя и изтърка котлето със змии, които свърза в голям възел. Сетне одраска гърдите си и вля в котлето няколко капки от своята черна кръв. Дигна се пара и в нея се очертаха най-чудновати образи.\nВсяка минута магьосницата хвърляше все нови неща в котлето и когато то завря, човек можеше да помисли, че плаче някой крокодил. Най-сетне питието беше готово. То беше прозрачно като най-бистрата вода.\n— Ето, вземи го — извика магьосницата и отряза езика на малката морска русалка. Русалката онемя и не можеше вече нито да пее, нито да говори.\n— Ако полипите поискат да те хванат, когато се връщаш през гората — каза магьосницата, — пръсни им само една капка от това питие и ръцете и пръстите им ще се пръснат веднага на хиляди късчета.\nАла малката морска русалка не почувствува нужда да си послужи с това средство. Полипите сами се дърпаха уплашено от нея, щом съглеждаха прозрачното питие, което светеше в ръцете й като ясна звезда. Така русалката бързо преплува гората, блатото и шумния водовъртеж.\nНасреща й се виждаше вече бащиният палат. В голямата танцувална зала факлите бяха изгаснали. Изглеждаше, че там всички спяха дълбоко. Но тя не смееше да влезе при домашните си, защото беше няма и се готвеше да ги напусне завинаги. Сърцето й се сви от болка. Русалката се промъкна тихичко в градината, откъсна по едно цветче от всяка леха на сестрите си, изпрати хиляди въздушни целувки на бащината си къща и се издигна на повърхността на тъмносиньото море.\nСлънцето не беше изгряло, когато тя видя палата на княза и се изкачи по великолепната мраморна стълба. Месецът ръсеше чудно сияние. Русалката изпи горчивото, парливо питие на магьосницата и почувствува, че двуостър меч прониза нежното й тяло. Тя падна в несвяст и се простря като мъртва. Когато слънчевите лъчи целунаха морето, русалката се пробуди и усети остра болка. Ала пред нея стоеше хубавият княз. Той впи в нея черните си като въглени очи, а тя наведе поглед. Едва сега русалката забеляза, че рибята й опашка бе изчезнала и че на нейно място се белееха най-хубавите крачета, каквито можеше да има едно момиче. Но русалката беше съвсем гола и затова се покри с дългите си прекрасни коси.\nКнязът я попита коя е тя и как е попаднала тук, ала русалката му отвърна само с кротък и тъжен поглед, защото не можеше да приказва. Тогава момъкът я хвана за ръка и я заведе в палата си. Както й бе предсказала магьосницата, русалката изпитваше при всяка стъпка такава болка, сякаш стъпваше върху остри игли и ножове. Ала тя търпеше с радост всичко. Лека като перце, вървеше подръка с княза и той, както и всички други, се любуваше на нейния чуден, въздушен вървеж.\nНагиздиха русалката в скъпи дрехи от чиста коприна и злато. Тя беше най-хубава от всички в палата, но беше няма и не можеше нито да говори, нито да пее. Прекрасни девойки, облечени в злато и коприна, дойдоха и запяха пред момъка и родителите му. Една от тях пееше най-хубаво от всички и момъкът й ръкопляскаше и й се усмихваше. Мъчно стана на бедната морска русалка. Тя знаеше, че бе пяла много по-сладко от другите и си мислеше: „О, ако той знаеше, че заради него пожертвувах завинаги гласа си!“\nСлед пеенето девойките започнаха да танцуват под звуците на чудна музика. Тогава и русалката издигна хубавите си бели ръце, застана на върха на пръстите си и се понесе из залата в чудна игра, каквато никой дотогава не бе виждал. При всяко нейно движение хубостта й изпъкваше по-ясно, а очите й говореха много повече на сърцето, отколкото всички песни на девойките.\nВсички бяха доволни и радостни. Ала най-доволен беше князът, който нарече русалката своя малка намереница. И русалката танцуваше и танцуваше, макар че всеки път, когато нозете й докосваха земята, тя изпитваше нетърпима болка, сякаш вървеше по остри ножове. Момъкът й каза, че тя ще остане завинаги при него и ще спи пред вратата му на кадифени възглавници.\nПо негово желание й ушиха мъжки дрехи, за да може тя да ходи на езда с него. Заедно бродеха те из благоуханни гори, където зелените клончета докосваха раменете им и малките птички пееха сред свежите листа. Заедно се изкачваха по високи планини и макар че нежните нозе на русалката се обливаха в кръв, тя се смееше и с радост следваше момъка там, дето се рееха само облаци като птичи ята, които отлитат в чужди страни.\nНощем, когато всички в палата спяха, русалката излизаше на широката мраморна стълба. Приятно й беше да потапя изранените си нозе в студената морска вода, която ги разхлаждаше и облекчаваше парливата болка. Тогава русалката си спомняше за своите близки на морското дъно.\nЕдна вечер нейните сестри плуваха ръка за ръка край това място. Те пееха тъжни песни. Русалката им кимна с глава, сестрите я познаха и започнаха да й разказват колко много е натъжила тя всички. На следната нощ сестрите й дойдоха пак при нея, а веднъж тя видя в далечината и старата си баба, която години наред не бе излизала на морската повърхност, видя и баща си — морския цар — с корона на главата. Те протягаха ръце към нея, но не смееха да дойдат тъй близо до сушата, както сестрите й.\nВсеки ден князът се привързваше все повече към малката русалка. Той я обичаше, както се обича добро дете, но да я направи своя жена — това и на ум не му идваше. А тя трябваше да стане негова жена, за да получи човешка душа и да не се превърне в морска пяна още на другата сутрин след сватбата му.\n— Мигар ти си ме обичал повече от всички? — говореха сякаш очите на малката морска русалка, когато той я хващаше за ръцете и я целуваше по хубавото чело.\n— Да, ти си ми най-скъпа от всичко — отвръщаше князът, — защото имаш добро сърце. Ти си ми вярна повече от всички други и приличаш на едно младо момиче, което видях веднъж и което навярно никога вече не ще видя. Аз бях на един кораб, който се разби от бурята. Вълните ме изхвърлиха на брега близо до някакъв манастир, дето живееха няколко млади момичета. Най-младото от тях ме намери на брега и ми спаси живота. Аз го видях само два пъти и то е едничкото, което бих могъл да залюбя. Но ти приличаш на него и почти изместяш неговия образ от сърцето ми. Онова момиче е обречено на манастира и затова моята щастлива съдба ми изпрати теб. С теб никога не ще се разделим.\n„Ах, той не знае, че аз му спасих живота! — мислеше русалката. — Аз го пренесох в гората край манастира. Аз седях, покрита с морска пяна, и гледах дали не ще дойдат хора. Да, аз познавам оная прекрасна девойка, която той обича повече от мен!“ — И русалката въздъхна дълбоко, защото не можеше да плаче. Князът каза, че момичето принадлежи на манастира. То никога не ще се върне в света и те няма да се срещнат. А тя живее при него, вижда го всеки ден, тя го обича и би му дала целия си живот.\nАла ето, разнесе се мълва, че князът ще се ожени за хубавата царкиня от съседното царство. С него щели да пътувах много придружници. А русалката клатеше глава, като слушаше тия разговори, и се усмихваше, защото отгатваше най-добре мислите на княза.\n— Аз трябва да замина — каза й той. — Аз трябва да видя хубавата царкиня. Такава е волята на родителите ми. Но те не ще ме накарат насила да се оженя за нея. Тя не прилича на оная чудна хубавица от манастира, на която ти тъй много приличаш. Ако някога трябва да се оженя, ще взема само теб за жена, мое мило намерениче с говорещи очи.\nИ князът целуваше кораловите й устни, милваше дългите й прекрасни коси и притискаше главата си към гърдите й. А в сърцето на русалката възпламваше надежда за човешко щастие и за човешка душа.\n— Нали ти не се страхуваш от морето, мое нямо дете? — попита я той, когато те стояха заедно на палубата на великолепния кораб, който ги отнасяше към съседното царство. И князът й разказваше за бурите и за спокойното море, за чудните морски риби и за това, което водолазите виждат в дълбочината на морето. А тя слушаше с усмивка разказите му, защото знаеше най-добре от всички какво става на морското дъно.\nПрез една светла, лунна нощ, когато всички на кораба спяха освен кормчията, русалката седна на борда и се загледа долу в прозрачната вода. Стори й се, че вижда палата на баща си. Високо горе стоеше нейната стара баба със сребърна корона на главата и гледаше през водата носа на кораба. Ала ето че сестрите й изплуваха на повърхността. Те гледаха тъжно и кършеха белите си ръце. Тя им кимна с глава и поиска да им разкаже колко е щастлива. Но в тоя миг до нея се приближи един моряк от кораба и сестрите й се гмурнаха веднага в дълбочината. Морякът пък помисли, че бялото, що е видял да плава над водата, е било морска пяна.\nНа следната сутрин корабът влезе в пристанището на великолепната столица на съседното царство. Всички камбани биеха. От високите кули се разнасяха тръбни звуци, а войници с развети знамена и със святкащи щикове се строиха в редица, за да посрещнат княза. Всеки ден имаше нови тържества. Ала царкинята още не беше дошла в града. Разправяха, че тя се възпитавала някъде далеч, където изучавала всички добродетели. Най-сетне тя пристигна.\nМалката морска русалка гореше от нетърпение да види дали наистина царкинята е тъй хубава и от пръв поглед трябваше да признае, че по-прекрасно създание от нея никога не бе виждала. Кожата на младото момиче бе нежна и прозрачна, а изпод дългите му тъмни клепки светеха тъмносини кротки очи.\nКнязът прегърна заруменялата си годеница.\n— О, аз съм много щастлив! Това, за което не смеех дори да мечтая, се изпълни сега! — извика той и като се обърна към русалката, добави: — Аз зная, че ти ще се зарадваш на щастието ми, защото ме обичаш най-много от всички тук.\nРусалката целуваше ръката на княза и й се струваше, че сърцето й вече се пръска от мъка. Нали на другата сутрин тя трябваше да се превърне в морска пяна.\nОтново се разнесе камбанен звън. Вестители тръгнаха из града да разгласят сред народа новината за сватбата. В черквите димеше тамян из скъпоценни кадилници. Младоженецът и невястата си подадоха ръце. Малката морска русалка, облечена в злато и коприна, държеше роклята на невястата. Ала тя не чуваше празничната музика, не виждаше тържествения обред. Тя мислеше само за смъртта, която я очакваше, и за всичко, що бе изгубила на тоя свят.\nОще същата вечер младоженците се запътиха към кораба. Гърмяха топове, развяваха се знамена, а в средата на кораба се издигаше скъпа палатка от злато и пурпур, с великолепни възглавници. Тук младоженците трябваше да прекарат тихата прохладна нощ.\nВятърът наду платната и корабът заплува леко и бавно през прозрачното море.\nКогато мръкна, запалиха разноцветни фенери. Моряците заиграха весело на палубата. Русалката си спомни оная вечер, когато изплува за пръв път на повърхността на морето и видя същото великолепие. И тя се завъртя и затанцува с другите. Тя се носеше по палубата като подгонена лястовичка, а наоколо се чуваха възторжени похвали. Никога досега русалката не бе танцувала тъй хубаво. Наистина нежните й нозе се прорязваха сякаш от остри ножове, ала тя не усещаше никаква болка, защото болката в сърцето й беше много по-остра. Тя знаеше, че вижда за последен пък княза, заради когото бе напуснала семейство и родина, бе жертвувала чудния си глас и бе търпяла всеки ден безкрайни мъки, за които той нищо не знаеше. Тая нощ за последен път тя дишаше с него един въздух, гледаше дълбокото море и звездното небе. Сега я чакаше вечна нощ, без мисли и без сънища, защото тя нямаше душа и никога вече не можеше да има.\nА върху кораба дълго сред полунощ кипеше веселба. Русалката се смееше и танцуваше с горчива мъка в сърцето. Момъкът целуваше хубавата си жена, която милваше черните му коси, и двамата влязоха ръка за ръка в прекрасната палатка.\nНа кораба настана тишина. Само кормчията стоеше при кормилото. Малката русалка се облегна с белите си ръце върху борда на кораба и се загледа на изток, откъдето трябваше да изгрее слънцето. Тя знаеше, че първият слънчев лъч ще я убие. Ала изведнъж из дълбините на морето изскочиха нейните сестри. Те бяха също тъй бледни като нея. Дългите им прекрасни коси не се развяваха вече от вятъра — те бяха отрязани.\n— Ние ги дадохме на магьосницата, за да те спасим и да не те оставим да умреш тая нощ. А тя ни даде ето тоя нож. Виж колко е остър! Преди да изгрее слънцето, ти трябва да го забиеш в сърцето на княза и когато неговата топла кръв опръска твоите крака, те отново ще станат рибя опашка и ти ще се превърнеш пак в русалка, ще слезеш при нас на дъното на морето и ще изживееш твоите триста години, преди да станеш мъртва солена пяна върху морската повърхност. Бързай! Един от двама ви трябва да умре преди изгрев слънце. Нашата стара баба тъжи непрестанно за тебе и белите й коси опадаха от скръб, както паднаха нашите под ножицата на магьосницата. Убий княза и се върни при нас! Побързай! Виждаш ли червената черта там на небето? След няколко минути слънцето ще се покаже и ти ще умреш.\nСестрите въздъхнаха дълбоко-дълбоко и се скриха под водата.\nМалката морска русалка дръпна пурпурната завеса пред входа на палатката и видя хубавата невяста, която бе склонила глава върху гърдите на княза. Тя се наведе над момъка, целуна го по челото, погледна небето, където утринната заря се разгаряше все по-силно и по-силно, погледна острия бляскав нож и отново впи поглед в княза, който шепнеше в съня си името на младата си жена. И ръката, която държеше ножа, потрепера… С бързо движение русалката го захвърли надалеч в озарените от червена светлина вълни. И там, където той падна, из водата пръснаха сякаш капки кръв. Още веднъж русалката погледна с угаснали очи княза, сетне се хвърли от кораба в морето и мигом почувствува как тялото й се разтапя на пяна.\nЕто слънцето изгря над морето. Топлите му лъчи огряха студената мека пяна и малката морска русалка не усещаше смъртта. Тя видя ясното слънчице и над главата й се понесоха стотици чудни, прозрачни същества. През тях тя можеше да различава белите платна на кораба и червеникавите облаци по небето. Гласовете им бяха тъй сладки и нежни, че ничие човешко ухо не можеше да ги чуе — също тъй, както ничие човешко око не можеше да види вълшебните същества. Те летяха без криле из въздуха — само с лекостта си. Сега русалката забеляза, че и тя има също такова тяло като тях и че все повече и повече се отделя от морската пяна.\n— Къде ли съм попаднала? — запита тя. Гласът й прозвуча тъй неуловимо и нежно, както гласовете на чудните същества и тия гласове никаква земна музика не можеше да повтори.\n— При дъщерите на въздуха — отвърнаха съществата. — Русалките нямат човешка душа и могат да я спечелят само с човешка любов. Техният вечен живот е във властта на друг. Дъщерите на въздуха също нямат човешка душа, но те могат да я заслужат с добри дела. Ние летим в топлите страни, където задушният, зноен въздух убива хората, и носим там благодатна прохлада. Ние пръскаме из въздуха уханието на цветята и даваме на хората утеха и изцеление. Ако в продължение на триста години ние вършим добри дела, тогава ще бъдем надарени с безсмъртна душа. Ти, малка, клета русалко, се стремеше към същото. Ти страда и търпя, възнесе се в царството на въздушните духове и след триста години можеш сама, с добри дела, да придобиеш безсмъртна душа.\nМалката русалка дигна светналия си поглед към слънцето и за пръв път очите й се наляха със сълзи.\nВ това време на кораба настана отново оживление. Русалката видя как князът и хубавата му жена я търсят навсякъде. Те гледаха тъжно пяната, която бягаше по вълните, сякаш знаеха, че русалката се е хвърлила в морето. И тогава русалката невидимо целуна челото на хубавицата, усмихна се на княза и заедно с останалите дъщери на въздуха се издигна към розовите облаци, които плуваха по небето.\n— След триста години тъй ще се възнесем в царството небесно!\n— А може и по-рано! — прошепна една от дъщерите на въздуха. — Невидими ще долетим в къщите на хората, дето има деца, и ако намерим някое дете, което радва роди телите си и е достойно за тяхната обич, ще се усмихнем и тристагодишното ни блуждение ще се намали с една година. Ако пък срещнем лошо, непослушно дете, тогава ще заплачем от мъка и всяка сълза ще добави по един ден към дългия срок на нашето изпитание.\n« Малката кибритопродавачка\nМедният глиган »


Общината проектира цялостно ул. „Стара планина“ в с. Орешак, по която ще има и велоалея | TroyanPress.com\nРъководството на община Троян проведе обсъждане в с. Орешак за виждането на живущите в селото по отношение състоянието и бъдещата експлоатация на главната улица – „Стара планина“, която е част от общински път Орешак – Троянски манастир – Черни Осъм – местността „Смесито“ – махала „Нешковци“.\nГлавната улица в селото е една от най-експлоатираните, най-вече поради големия туристопоток, който пътува до Троянския манастир и другите забележителности в района. Състоянието на улицата е неудовлетворително, тя не е ремонтирана цялостно от няколко десетилетия.\nВ обсъждането на проекта за улицата, участие взеха кметът на Троян г-жа Донка Михайлова, заместникът й инж. Чолакова, главният архитект Боян Кръстев, началниците на отделите „ТСУ, кадастър и регулация“ инж. Николай Хитров и на отдел „Строителство и инженерна инфраструктура“ – инж. Николай Райковски, домакинът Христо Терзиев, кмет на с. Орешак и други хора, живущи в селото.\nПървият етап на проекта обхваща част от ул. „Стара планина“, заключен между улиците „Иван Полендаков“ (кантона) до ул. „Данчо Василешки“. Общата дължина на участъка е 920 метра. Критериите, които са спазвани при разработване на проектното решение са: габарит – две платна за движение; всяко с широчина 3,75 м., едно платно за паркиране с широчина 2,5 м.; велоалея, развита в десния тротоар, посока Троянски манастир, с широчина 1,5 метра и тротоарни платна с широчина от 2 до 3 метра.\nЕдинодушно бе мнението на присъствалите, че улицата трябва да има и велоалея, като също толкова категорично бе и мнението им, че не е необходимо да се прави озеленяване, което освен скъпо ще бъде и трудно за поддържане. Идеята за изграждане на велоалея по този път, който много хора избират за спорт, е алеята да започне от Орешак (Троянски манастир), посока гр. Троян (през „Попишка“ или „Дрянското“). Предвидено е велоалеята да бъде изградена от дясната страна на платното (при посока Троян-Орешак), където ще има и обособени места за паркиране на автомобили.\nТова ще е само първият етап от ремонта на улицата. Община Троян има намерение да проектира улицата, още през 2016 г., до Троянския манастир (още приблизително 3 км) за една цялостна визия.\nОбщина Троян и РУ „Полиция“ – Троян работят заедно за изграждане на видеонаблюдение в централна градска част


Щатска актриса поиска да е майка на Путин! Шокираща изповед - Свят — Стандарт Нюз\nЩатска актриса поиска да е майка на Путин! Шокираща изповед\nАктрисата от сериала "90210", Аналин Маккорд, шокира света с авторска поема, която публикува в своя Twitter акаунт, предава woman.bg.\nВ произведението си тя описва желанието си да бъде майка на руския президент Владимир Путин, чиито войски нападнаха Украйна през предходните дни. Произведението започва с извинение към 69-годишния Путин.\n“Много съжалявам, че не съм твоя майка. Ако аз бях твоя майка, щеше да бъдеш обичан, щях да те държа в ръцете си в светлина от щастие”.\nГоляма част от коментарите под поста обвиняват Маккорд, че се опитва да влезе в заглавията на медиите по ужасен начин - чрез една трагична война.\n“Не съм сигурна дали това е трябвало да бъде пародия, или просто всички в Холивуд са полудели”, гласи един от коментарите към клипа на актрисата. Във видеото, което вече има над 18 милиона гледания, 34-годишната Маккорд споделя още, че светът е щял да бъде по-добро място, ако тя е била майка на руския президент.\n“Ако аз бях твоя майка, светът щеше да бъде топъл. Ако аз бях твоя майка и светът беше студен, щях да умра, за да те стопля. Щях да умра, за да те защитя от несправедливостта, насилието, терора, несигурността. Щях да умра, за да ти дам живот.” - се казва още в поемата.\nВъпреки че Маккорд обвинява майката на руския лидер за военната криза, Мария Шеломова обаче често е характеризирана като мила жена, работеща във фабрика, която дори тайно кръстила на сина си във времената на комунизма.\n13805 21 май\n17013 21 май\nТуристически самолет се е разбил тази събота в масива Беледон\n3165 21 май\n34621 21 май\n5941 21 май\n17014 21 май


СВИНСКО БОН ФИЛЕ С ЧЕРИ ДОМАТИ И МАСЛИН, свинско със лук и домати\nСвинско със лук и домати\nПълнено руло- фантазия, след него Пригответе това ястие за днешната Пържолки със сос и гарнитура.\nЯстието се оставя да покъкри се още десетина минути, след което се отстранява от котлона. Ястия с месо от птици. Чудни хапчици с тиквички и сирене Не бързайте да се отказвате - звучи Сандвич ще кажеш голяма работа, но\nПреглеждания общо 3 Преглеждания за месеца Преглеждания за седмицата 11 Рейтинг 4 от 5 Сготвена 1. Ястия с месо от птици. Задължително опитайте тази суперсвинско със лук и домати. Ястия с месо от птици.\nОпатанол капки за очи общо 3 Преглеждания за месеца Преглеждания за седмицата 11 Рейтинг 4 от 5 Сготвена 1.\nАйвар от домати, патладжан и чушки.\nНакрая котлона може да се замени и с 30 минути фурна.\nЗимни гювечета от Gotvarstvo. Свинско месо със зелени домати и картофи на фурна Свинско месо със зелени домати, картофи и лук Свинско месо с печени чушки и доматен сос Свинско месо с булгур Чахохбили със свинско месо 2 Пилаф със свинско месо Ветрило от свинско месо Варено шпиковано свинско месо.\nЯстието се оставя да къкри на умерен огън, докато виното се изпари като от време на време се разбърква. Любов Секс Връзки Приятели Сватби.\nМодни тенденции Модни тенденции. Хапки по Римски Ароматни свински хапки Лютиво свинско мезе Малки пикантни кюфтенца Виенски ордьовър Свински хапки по шопски Катино мезе Филе в омлет Месо с прясно зеле Свинско месо с прясно зеле Шашлик Свинско печено със зеленчуков сос.\nХубаво е човек да види Свинско на фурна с праз лук от Даниела Велинова на\nРодители Бременност За бебето Аз пораснах. Айвар от свинско със лук и домати, лук и домати 2 Пълнено свинско месо с домати и кашкавал Кебап от свинско месо с домати Свинско месо със зелени домати и праз Задушено свинско месо в доматен сос Нарязано свинско месо с доматен сос 2 Картофи със свинско месо и доматен сос Картофи със свинско месо и домати на фурна.\nСвинско месо с доматен сос 2 Свинско месо с висока температура при дете хомеопатия, която откраднахме от един местен ресторант… в Португалската провинция. Свинско месо с доматен сос 2 Свинско месо с гъби, която откраднахме от един местен ресторант… в Португалската провинция. Родители Бременност За бебето Аз пораснах.\nСвинско на фурна с праз лук от Даниела Велинова на Вашият имейл адрес няма да бъде публикуван. Използва се и суров в салати. Свинско месо с доматен сос 2 Свинско месо с гъби, лук и домати 2 Пълнено свинско месо с домати и кашкавал Кебап от свинско месо с домати Свинско месо със зелени домати и праз Задушено свинско месо в доматен сос Нарязано свинско месо с доматен сос 2 Картофи със свинско месо и доматен сос Картофи със свинско месо и домати на фурна.\nСлед около 5 минути се добавя червения пипер и солта и варенето продължава до готовност. Лукът 1 глава и морковът 1 бр се нарязват на ситни кубчета. Коледа е изпълнена с добре познати аромати и кафето е един от тях, свинско със лук и домати. Лукът 1 глава и морковът 1 бр се нарязват на ситни кубчета!\nЛукът 1 глава и морковът 1 бр се нарязват на ситни кубчета.\nСвинско на фурна с праз лук от Даниела Велинова на В наши дни празът е един свинско със лук и домати зеленчуците, които се употребяват в почти всички ястия с пресни зеленчуци, които се употребяват в почти всички виктория петрова бременна 2017 с пресни зеленчуци, свинско със лук и домати. Коментари за Свинско месо със зеле, лук и моркови: Свинско месо със зеле, Прибирате се късно. Още рецепти от България.\nКоментари за Свинско месо със зеле, лук и моркови Принтирай със снимка Принтирай без снимка, лук и моркови: Свинско месо със зеле. Свинско на фурна с праз лук от Даниела Велинова на В наши дни празът е един от зеленчуците, а няма нищо Празът се нарязва на едри парчета и с него се постила дъното на тавичка, лук и моркови: Свинско месо със зеле.\nЗа пръв път готвя тази комбинация и се получи чудесно. Всички рецепти по дата. Свинско месо с доматен сос 2 Свинско месо с гъби, лук и домати 2 Пълнено свинско месо с домати и кашкавал Кебап от свинско месо с домати Свинско месо със зелени домати и праз Задушено свинско месо в доматен сос Нарязано свинско месо с доматен сос 2 Картофи със свинско месо и доматен сос Картофи със свинско месо и домати на фурна.\nЧудни хапчици с тиквички и сирене Вкусно до последната хапчица:. Чудни хапчици с тиквички и сирене Вкусно до последната хапчица:.\n-свинско със лук и домати\n26.06.2018 в 10:29 Тея:\n06.07.2018 в 06:12 Кръстомир:\n07.07.2018 в 16:20 Пъта:\nПоздравления и благодарности за рецептите!


Течения в живота - Влияния върху хората - Петър Дънов -Библиотека\nВсяко противоречие се предизвикват от същества с ниска култура, било от физическия, астралния или умствения свят. Тия светове имат своя физическа страна, която се отразява върху живота на човека. Освен тия светове съществуват и други светове, с висша култура, които ние приемаме като течения в Природата. (ДОБРИ НАВИЦИ - 228).\nВ Природата съществуват известни течения, които силно влияят върху човека. (ВЪЗМОЖНИ ПОСТИЖЕНИЯ - 28).\nКой човек не е губил равновесието си? Някой излезе от дома си добре разположен, и докато измине два-три километра път, състоянието му се изменя. Защо? Една вълна го срещнала и го е блъснала в някоя канара. Човек всеки ден е изложен на ударите на тия вълни. (ЧЕТИРИТЕ КРЪГА - 43).\nХубавите и песимистичните чувства се предават. Пространството е пълно с мисли, които се предават по известни течения. (ФАКТИ, ЗАКОНИ, ПРИНЦИПИ – I том - 125).\nАко човек се отзове близо до някой голям водопад, той непременно ще изпита страх. Има мисли, чувства и желания у човека, които по сила са подобни на водата на водопадите. Щом попадне човек пред такива мисли, чувства и желания, нека стои далеч от тях, по никой начин да не влиза в техните течения. (ОТНОШЕНИЕ НА ПРОСТИТЕ ИСТИНИ КЪМ ЧОВЕКА - 8).\nСъществуват три течения в живота: течение на мисли и чувства, които излизат от индивида; течение на мисли и чувства, които идат от окръжаващите - майка, баща, братя и сестри; течения на мисли и чувства, които идат от възвишения свят, от Бога. Аз говоря за Божията Любов, като за течение, което минава през човека. Човек не се развива правилно, ако през него не минават тези течения. Бъдете будни, да различавате теченията. Човешките може да ограничавате, а на Божествените ще давате път, да се проявят. (СЪБУЖДАНЕ – 254).\nВ човека, при сегашното му състояние, има три течения: животинско, човешко и ангелско течение, а Божественото течение идва сега. Всеки момент трябва да знаете кои влияния преобладават във вашето съзнание. Не може да избегнете влиянието на животните. Като дойде влиянието на хората, ще почнете да мислите. Като дойде ангелското влияние, вие ще знаете да изправите поведението си и ще си кажете: Не е този пътя! Като дойде Божественото, тогава се чувстваме силни, мощни. (БЕСЕДИ, ОБЯСНЕНИЯ И УПЪТВАНИЯ - 1922 г. - 194).\nВиждаш днес някой млад, здрав човек, но утре чуваш, че умрял внезапно. Окултната наука обяснява тази момент на смърт с това, че този човек е попаднал под влиянието на известни природни течения. Човек трябва да бъде внимателен, когато попадне в тия течения. Той трябва да употреби разумната си воля, за да може да им противодейства. В Природата съществуват не само тия течения, които отнемат живота на човека, но и такива, които завличат хората и ги отнасят нейде далеч из пространството. (МОК – ІV г. – 18 лекция - 11).\nКогато човек иска да стане с него някакъв обрат в добър смисъл, той трябва да се скачи с теченията на Природата, които идат от по-високите светове. (ДОБРИ НАВИЦИ - 228).


Как да поправим спирането на Spotify, когато екранът е изключен на Galaxy S10\nSpotify е едно от най-популярните приложения за стрийминг на музика, които можете да изтеглите от Google Play Store. Той работи с повечето устройства с Android, налични на пазара днес, като Samsung Galaxy S10. Въпреки че това е добро приложение, има моменти, когато могат да възникнат определени проблеми. В тази последна част от нашата серия за отстраняване на неизправности ще се справим с Spotify, който не се възпроизвежда, когато екранът е изключен.\nЕто какво да направите, когато приложението ви Spotify спре да възпроизвежда музика, когато екранът на Galaxy S10 е изключен\nПреди да изпълните някоя от стъпките за отстраняване на неизправности, изброени по-долу, най-добре рестартирайте телефона си. Това обикновено коригира незначителни проблеми, тъй като ще освежи софтуера на телефона.\nИма няколко фактора, които могат да причинят този конкретен проблем, вариращ от проблем с настройката до повредени данни на приложението. По-долу са изброени препоръчителните стъпки за отстраняване на неизправности, които трябва да направите, за да разрешите този проблем.\nПредотвратете спящото приложение на Spotify\nGalaxy S10 има настройка, която кара определени приложения да спрат да работят във фонов режим, когато екранът е изключен. Въпреки че това може да бъде чудесна функция за спестяване на живота на батерията, има моменти, в които искате приложението да работи, дори когато дисплеят е изключен. Това е и една от най-честите причини за този проблем. За да поправите това, ще трябва да разрешите на приложението да работи, дори когато телефонът е в режим на заспиване.\nДокоснете Грижа за устройството (наричано преди това Поддръжка на устройство)\nВ долния ляв ъгъл изберете Батерия\nНамерете приложението Spotify\nУверете се, че опцията „Сложи приложението в режим на заспиване“ („Сложете това приложение незабавно, когато не се използва“) е изключена.\nМожете също да направите това от екрана с информация за приложението\nОтидете в Настройки, след което Приложения\nИзберете приложението Spotify\nВключете Разрешаване на фонова активност\nРестартирайте телефона си, след което проверете дали Spotify спира на възпроизвеждане на музика, когато екранът е изключен.\nИзключете оптимизацията на батерията за Spotify\nGalaxy S10 има няколко страхотни функции за удължаване на живота на батерията. Една такава функция е оптимизацията на батерията, която обикновено се прилага към определени приложения. Трябва да се уверите, че Spotify е изключен от тази функция.\nОтидете на Приложения> Spotify> Батерия\nНамерете Spotify и изключете Оптимизиране на използването на батерията.\nПроверете дали Spotify спира да възпроизвежда проблем все още възниква.\nПозволете на Spotify да използва мобилни данни\nАко телефонът ви не е в обхвата на Wi-Fi мрежа, тогава има вероятност музиката ви да спре да възпроизвежда. За да предотвратите това, ще трябва да се уверите, че приложението може да използва абонамента ви за мобилни данни.\nОтидете на Приложения.\nИзберете приложението си\nДокоснете Мобилни данни.\nВключете Разрешаване на използване на фонови данни\nПроверете дали проблемът с възпроизвеждането все още се появява.\nИзчистете кеша и данните\nИма случаи, когато повредени данни в самото приложение могат да причинят този проблем. Ако това е виновникът, ще трябва да изчистите кеша и данните на приложението.\nДокоснете приложението Spotify в списъка.\nДокоснете Storage> CLEAR CACHE> CLEAR DATA> DELETE\nАко проблемът продължава, опитайте се да деинсталирате приложението, след което инсталирайте нова версия от Google Play Store.\nДокоснете приложението Spotify в списъка по подразбиране.\nДокоснете UNINSTALL> OK.\nПотърсете Spotify, след което го инсталирайте.\nИма случаи, когато кешираните данни, съхранявани в специалния дял на телефона, могат да се повредят. Когато това се случи, това обикновено води до възникване на определени проблеми по телефона. За да премахнете възможността това да е причината за проблема, ще трябва да изтриете кеш дяла на телефона от режима за възстановяване.\nСъобщението „Инсталиране на системна актуализация“ ще се покаже за 30 - 60 секунди, преди да се появят опциите на менюто за възстановяване на системата Android.\nНатиснете клавиша за намаляване на звука няколко пъти, за да маркирате изтриване на кеш дяла.\nНатиснете клавиша за намаляване на звука, за да маркирате да, тях и натиснете бутона за захранване, за да изберете.\nКогато дялът на кеша за изтриване завърши, се рестартира системата сега.\nОпитайте се да проверите дали проблемът все още възниква.\nВ случай че горните стъпки не успеят да разрешат проблема, шансовете са, че това се дължи на софтуерен проблем. Най-добрият начин да се справите с това в момента е да направите фабрично нулиране. Не забравяйте да архивирате данните на телефона си, преди да направите нулирането.\nАрхивиране на данни във вътрешната памет. Ако сте влезли в акаунт на Samsung на устройството, вие сте активирали Anti-theft и ще се нуждаете от вашите идентификационни данни на Samsung, за да завършите основното нулиране.\nИзтеглете приложението Spotify от Google Play Store, след което проверете дали проблемът все още възниква.


Камарата на представителите на САЩ гласува за импийчмънт на президента - Mediapool.bg\nДоналд Тръмп нарече гласуването "политическо самоубийство за демократите"\n10:14 | 19 декември 2019 | 11 коментара\nКамарата на представителите на американския Конгрес гласува за импийчмънт на президента Доналд Тръмп по две обвинения. Едното е за злоупотреба с власт, според което Тръмп е оказал натиск върху Украйна да разследва негов политически съперник. Второто обвинение е за възпрепятстване работата на Конгреса, след като американският президент отказал да сътрудничи на разследването срещу него.\nМаротонското заседание на Камарата на представителите, на което беше взето решението за импийчмънт на държавния глава продължи близо 12 часа.\nКонгресмените гласуваха почти точно според партийната си принадлежност.\nПо обвинението в злопутреба с власт "за" се обявиха 230, а против - 197 конгресмени.\nПо обвинението, че е възпрепятствал определеното от Конституцията право на Конгреса да разследва президента вотът бе 229 на 198 гласа.\nВсички републиканци гласуваха "против" и по двете обвинения. При първото гласуване против обвиненията се обявиха и двама демократи - Джеф ван Дрю и Колин Питърсън, а при второто против гласува и демократът Джаред Голдън.\nБившият републиканец от Мичиган, сега независим законодател, Джъстин Амаш гласува с демократите.\nГласуването в Камарата не е краят на процедурата. За да бъде свален Доналд Тръмп от поста ще трябва да се произнесе Сенатът, където мнозинство имат републиканците.\nОбъркване след гласуването\nМинути след като Камарата на представителите гласува за импийчмънт, председателката ѝ Нанси Пелоси предизвика объркване като отказа за каже кога и дали ще изпрати основанията за импийчмънт в Сената, предаде Асошиейтед прес.\nНа пресконференция, проведена веднага след вота, демократката Пелоси каза "ще видим какво ще стане", когато я попитаха дали ще изпрати основанията в Сената. Пелоси каза, че демократите в долната камара не могат да определят кои да са законодателите, техни съпартийци, които да отнесат делото в горната камара, докато не станат ясни повече данни за това как Сенатът ще процедира.\nПелоси направи този коментар, след като лидерът на републиканското мнозинство в Сената Мич Маконъл по-рано тази седмица отхвърли предложение на лидера на демократите Чък Шумър да бъдат призовани няколко свидетели, припомня АП.\nЗапитана дали може да гарантира, че двете основания за импийчмънт ще бъдат изпратени, Пелоси каза "това би било нашето намерение", но допълни, че ще се види какво ще реши Сенатът.\nПовече от тридесет конгресмени демократи увещават Нанси Пелоси да отложи за по-подходящ момент предаването в Сената на двете обвинения срещу президента, съобщи Си Ен Ен като се позова на конгресмена демократ Ърл Блуменауър. Той посочва, че целта е първо да се изчака съгласието на републиканците да бъдат призовани предложени от демократите свидетели, които да дадат показания на слушанията по импийчмънт в горната камара на Конгреса на САЩ.\nКонгресменът демократ от Ню Джърси Джеф ван Дрю гласува срещу импийчмънт на президента Тръмп и прекара деня в тази част от пленарната зала, където са местата на републиканците. Макар технически още да е демократ, през почивните дни той вече е информирал съпартийците си, че ще премине към републиканската партия, посочва АП.\nТръмп: Това е политическо самоубийство за демократите\nПред свои привърженици в щата Мичиган Доналд Тръмп нарече гласуването политическо самоубийство за Демократическата партия.\nПрезидентът каза още, че по този начин демократите се опитват да "отменят" вота на милиони американци, предаде Франс прес.\nБелият дом осъди "незаконните основания за импийчмънт" и изрази увереност, че президентът ще бъде оправдан в Сената, предаде ДПА.\n"Демократите избраха да действат на тази партийна основа, въпреки факта, че президентът не е извършил нищо осъдително", каза говорителката Стефани Гришъм в изявление.\nТя нарече гласуването в Камарата на представителите "неконституционна пародия". Гришъм посочи също, че демократите не са били безпристрастни.\n"Президентът е уверен, че Сенатът ще възстанови нормалния ред, честността и справедливия процес, които бяха пренебрегнати при процедурата в Камарата. Той е готов за следващи стъпки и е уверен, че ще бъде изцяло реабилитиран", се казва в изявлението на Белия дом.\nСенатът най-вероятно няма да подкрепи решението на Камарата\nСветовните медии отбелязват, че Сенатът най-вероятно няма да подкрепи решението на Камарата на представителите за импийчмънт на президента Доналд Тръмп.\nПричината е, че републиканците имат мнозинство в Сената. Те вече предупредиха, че имат твърдото намерение да оправдаят президента, отбелязва френското издание "Монд".\nЗа разлика от процедурата в Камарата на представителите, където решението за започване на процес се взема с просто мнозинство, за отстраняването на Тръмп от поста е необходимо мнозинство от две трети от сенаторите - или 67 от общо 100 гласа.\nПредвид това, че в Сената има само 47 демократи и независими, решението трябва да бъде подкрепено от 20 членове на Републиканската партия, което изглежда малко вероятно, пише британският в. "Телеграф".\nОттук нататък сценарият вече е написан, пише в. "Вашингтон пост". На практика е сигурно, че Тръмп няма да бъде отстранен от Сената и ще представи това като оправдателно решение.\nПо телевизиите ще има безкрайни спекулации коя партия печели от това и коя губи. Но ако нещата се развиват според обичайното в епохата на Тръмп, всичко това скоро ще се загуби на фона на следващата експлозия от хаос, предизвикана от президент, който не може да бъде накаран да се смири или засрами.\nТръмп иска незабавен процес в Сената\nКонгресмен републиканец заяви, че Тръмп е третиран по-зле и от Исус


Най-важният Ви ден от Хотел и ресторант Бриз 2\nНай-важният Ви ден!\nBy briz2admin / 3rd септември, 2014 / Без категория / No Comments\nВсеки, било то момиче или момче, още от малък си мисли за това как ще протече неговият сватбен ден!\nПлановете за сватбеният ден започват още от мига в които е напаравено самото предложение. В коя църква ще се състои церемониятя, по български обичай или американски ще бъде и много други. Точно поради тази причина в Сватбен ресторант Бриз 2 гр. Варна предлага всичко нужно за най-доброто прекарване на вашият празник. Никой не иска да е зает с организирането на празника в самият ден и за това ние го правим за Вас.\nПредлагаме услугата като един цялостен пакет. Предлагаме професионално озвучаване, професионална украса по вашо предпочетание и вкус, разнообразна кухня, церемония и абсолютно всички други услиги, които са Ви нужни за да бъде най – специялният Ви ден още по – добър!\nВъв времето в което Вие се готвите за музикалният съпровод или сте на път да „откупите“ булката, ние в хотел Бриз 2 гр. Варна подготвяме Вашата украса, както и празничната вечеря. Освен всички тези малки и големи глезотии, младоженците ще получат една незабравима нощ в хотела. Това е гарантирано от управителя на хотела и управителя на ресторанта.\nАко все още се чудите дали това е правилното място за вашият най-специялен ден, недейте! Сватбен ресторант Бриз 2 е точното място за Вас!


!!!Витоша Ски: „Туристическа и ски зона Алеко”, намираща се в Природен парк „Витоша” спира работа и няма да функционира през идния зимен сезон.\n02.12.2011 02.12.2011 Nikolay Donchev\t0 Comments\n„Туристическа и ски-зона Алеко” спира работа\nФаксимиле от сайта: skivitosha.com\nДо тази крайна мярка се стигна след обективната невъзможност зоната да работи законово. Основната причина за това са проблемите възникнали от приетия нов Закон за горите, както и очертаването на перспективи за по-нататъшното развитие на „Туристическа и ски зона „Алеко”. За съжаление до настоящият момент няма разрешение на създалите се проблеми, които ни принуждават да вземем единствено възможното и законосъобразно решение да спрем работа. Основните причини за крайната ни мярка са три.\n1. „Витоша ски” АД и „Въжени линии” АД не може да прочисти просеките на съораженията, което ги прави опасни. Новият Закон за горите в нормата на чл. 61, ал.1 предвижда за обслужването на съществуващите лифтове и влекове да се учреди сервитут. Съгласно чл. 63, ал.2 т.2 от Закона за горите, за да кандидатства „Витоша ски” АД за сервитут следва да приложи копие от влязъл в сила Подробен устройствен план. Разработеният от нас Специализиран подробен устройствен план все още не е приет, тъй като Министърът на околната среда и водите отмени Становището по екологична оценка и процедурата е върната в РИОСВ- София. Така, че и при най-добро наше желание ние сме в невъзможност да придобием сервитут в близките няколко години. Налице е и предписание от страна на Държавният технически надзор за прочистване на просеките, които ние не можем да изпълним.\n2. Съгласно приетият нов Закон за горите за ползуването на ски пистите следва да бъде сключен договор за наем. Съгласно настоящият статут единствена ски-писта на територията на ПП „Витоша” е пистата „Витошко лале”. Според чл. 43, ал. 1 от ЗГ е невъзможно да се наемат като ски-писти територии, които не са ски-писти, тоест необходимо е да се променя начинът на трайно ползуване на територията. Но дори за единствената възможна за експлоатация ски-писта още не е организиран търг за отдаване под наем, така както изисква чл. 43, ал.2 от ЗГ. При това положение ние не можем да организираме зимната обработка на пистата.\n3. Без приет Специализиран подробен устройствен план на „Туристическа и ски зона Алеко” ние не можем да категоризираме нито една друга писта освен пистата „Витошко лале”, въпреки че до момента на тях традиционно от над 50 г се карат ски, поради простата причина, че те до сега нямат установен такъв статут. Законът за туризма забранява да се предоставят туристически услуги на некатегоризирани обекти. Сега не поставяме и другият болезнен проблем- без влязъл в сила Специализиран подробен устройствен план ние не можем да подменим морално и физически остарелите съоръжения, които всеки един момент могат да излязат от строя. За спирането на работа на съоръженията в „Туристическа и ски зона Алеко” следва да уведомим по подходящ начин жителите на София. Искам да изкажа нашето голямо съжаление, че създадената ситуация ще ги лиши от възможността да практикуват зимни спортове в най-стария зимен туристически център в страната, като най -големи потърпевши ще бъдат предимно децата на София. С причините за обективната невозможност „Туристическа и ски зона Алеко” да работи през идния зимен сезон са запознати Министър-председателят на РБ г-н Бойко Борисов, както и Министърът на Земеделието и храните, Министърът на околната среда и водите, Министърът на икономиката, енергетиката и туризма, Министърът на регионалното развитие и благоустройството, Министърът на физическото възпитание и спорта, Кмета на Столична община и Столична общинска агенция за приватизация.\nПоради изложеното по-горе и „Въжни линии” ЕАД е в невъзможност да продължи работата, до момента на евентуално учредяване на сервитутите или промяна на Закона за горите. Наред с това ние сме поели съгласно приватизационният договор – чл. 13, ал.1 задължение да поддържаме средногодишен списъчен състав на работещите в дружеството. При това положение ние сме в практическа невъзможност да изпълнил поетият от нас ангажимент по причини, за които ние не отговоряме. Считаме, че сме пред хипотезата на „непреодолима сила”, тъй като въвеждането на законово изискване, за което не е даден достатъчен срок на субектите да отговорят на новите изисквания ни принуждава да спрем работа. В тази връзка, сме поискали от Столична общинска агенция за приватизация да даде становище по поставеният проблем, за да можем в съответствие с действащата нормативна уредба да проведем съкращение на персонала.\nС уважение : Костадин Костадинов, Изпълнителен директор на „Витоша ски” АД\nвх. N 11.00-502 / 14.11.2011 г.\nПисмо до Министър председателя на Република България г-н Бойко Борисов относно: обективната невъзможност за функционирането на „Туристическа и ски-зона Алеко“ в Природен парк „Витоша“ и спиране на работа.\nОбективна невъзможност за функционирането на „Туристическа и ски-зона Алеко“ в Природен парк „Витоша“ и спиране на работа.\nМоже да прочетете писмото тук.\nвх. N 11.00-502 / 25.08.2011 г.\nПисмо до Министър председателя на Република България г-н Бойко Борисов относно: неразрешими проблеми пред функционирането на „Туристическа и ски-зона Алеко“ в Природен парк „Витоша“, които могат да доведат до спиране на съоръженията.\nНеразрешими проблеми пред функционирането на „Туристическа и ски-зона Алеко“ в Природен парк „Витоша“, които могат да доведат до спиране на съоръженията.\n← Стартовете във Вал д’Изер бяха преместени в САЩ\nШефът на ИАГ Бисер Дачев ще организира среща с „Витоша ски“ и екоминистерството, за да се потърси решение на проблема в максимално кратък срок →


Начало БГ Клюки Мегз наглее след ареста: Румен Рончев е моят мъж! (Той публично заяви, че не иска да я познава)\nЛиза Стоилова+ 4 февруари 2019 0 коментара\nМегз продължава да твърди, че Румен Рончев е нейният мъж, той не ще и да я чуе\n„Не съм разделена с Румен Рончев. Той е мъжът до мен. В момента всичко, което искам, е да излезе от ареста и да оправим проблемите в транспортния бизнес.“ Това ексклузивно призна Мегз, като за първи път проговори официално след съдебните си драми. В началото на годината тя се забърка в куп неприятности, като бе разпитвана заради застрахователна измама с гаджето си Рончев.\nМеждувременно официалната съпруга на бизнесмена Зорница заяви в съда, че Мегз е била само любовница на Румен и се опитва да открадне семейния транспортен бизнес. Самият Рончев също се разграничи от уж любимата си Мегз.\nДизайнерката, която има и наложена глоба за това, че мамила клиентите си с евтини платове, продължава да твърди, че изкарва парите си с честен труд. С Рончев заедно управляват транспортния бизнес и драма между тях няма.\nСкандална Каканашева твърди, че Румен е първата й истинска любов. Преди това тя се опитвала да скрие от гаджетата си, че разполага с пари и собствен бизнес.\n„До много скоро се страхувах да разказвам на мъжете, че успявам. Правех се на по-малка, отколкото съм. Ходех на срещи с такси и не давах да ме взимат от нас, за да не видят къде живея. Сега вече не правя така, то не е и много възможно заради огромната популярност“, разказва Мегз, предават от Bgdnes.bg.


Начало Бизнес Пазари Рисковете около Grexit се покачват. Какво можем да направим?\nПри евентуална банкова криза спасителният вариант са капиталовите пазари\nПрез последните дни и седмици ставаме свидетели на все по-негативни новини около евентуалния фалит на Гърция и излизането й от Еврозоната.\nЧасовникът удари полунощ в Брюксел, 01:00 ч. в Атина и 18:00 ч. във Вашингтон. А Гърция така и не успя да плати необходимите 1.6 млрд. евро на МВФ. Това вече може да се нарече „просрочени задължения“, а не просто „незпълнение“, или забавяне от страна на Гърция.\nВсе повече хора у нас се питат как всичко това ще се отрази на българската банкова система и на икономиката ни. Със сигурност ефектът няма да е позитивен през летните месеци, поне не и до положителното решаване на гръцките проблеми и поредното спасяване на страната от неизпълнение, което броени часове преди крайния срок изглежда като все по-далеч на хоризонта.\nЩе бъде ли засегнат банковият сектор у нас от кризата в съседна Гърция?\nБНБ вече ни увери, че българите няма защо да се тревожат за активите си в гръцки банки, защото кризата в съседката ни няма да засегне нашата банкова система, която поддържа високи нива на ликвидност и капиталова адекватност.\nНа територията на България към момента има 4 гръцки банки, като една от тях оперира тук само като клон. Останалите имат гръцко акционерно участие. Общо държат около 21% от банковата система у нас.\nЩе се стигне ли до тяхното затваряне и ще се повтори ли случая КТБ с депозитите, които българите държат в тях? Това зависи от развитието на цялата ситуация между Гърция и нейните кредитори. В най-лошия възможен сценарий отказването на помощ за Гърция означава, че страната няма да бъде в състояние да изплати заема си в размер на 1,6 млрд. евро към МВФ (както и стана), което потенциално ще доведе до ефекта на доминото, свързан с това неизпълнение и в резултат до най-големия суверенен фалит в историята.\nЗадълбочаването на проблемите в южната ни съседка ще навреди на световните акции, което би трябвало да повиши цените на активите-убежища. Фалит от страна на Гърция ще добави още страхове и ще разпали съмненията за състоянието на гръцките банки и обезпечението, което използват за заемите от ЕЦБ.\nЕстествено монетата си има 2 страни и по точно – възможен друг, по-позитивен вариант. Сега се говори за 2 г. удължаване на спасителния план от ЕSM. На теория, германският парламент ще трябва да одобри подобен ход, но може да има начин да го заобиколи. Сделката ще включва ясна препратка за преструктуриране на дълга. Това винаги е било деликатен момент: МВФ и САЩ искаха опрощаване на дългове – нещо, което е неприемливо за Германия. МВФ вече отбелязва, че Гърция е поискала удължаване на погасяването му и това искане ще се счита за „своевременно“. Като се има предвид неотдавнашната позиция на МВФ, това изглежда малко вероятно.\nИнтензивни преговори, включително молбата в последната минута за третия спасителен план от Гърция, не са ползотворни. Искането за временно удължаване на спасителния план за още няколко дни, докато мине Greferendum, също не успя.\nГърция заяви пред Еврогрупата, че при ново споразумение може или да подкрепи вота с „Да“ в референдума, или просто да го отмени.\nВъв всеки случай, дори само накърняването на имиджа на тези банки в България, заради банките-майки би имало негативен ефект за инвеститорите у нас и в чужбина, така че не е изключен и варианта на поне временен застой или консолидация на банковата ни система през лятото.\nДрамата около Гърция – възможност за покупки\nКакво ще се случи и дали ударът за България ще бъде силен, предстои да разберем. Но това, което всеки добър независим финансов консултант би препоръчал на техния клиент, е да диверсифицира, или поне хеджира своите авоари. Ако към дадения момент имате някакви спестявания в евро или български лева, то може би е добре да се замислите каква част от тях да обърнете в щатски долари (или в така наречените валути-убежища като японската йена и швейцарския франк, както предпочитат мнозина).\nА може би Вашият вариант за допълнителни доходи е спекулирането на финансовите пазари. Естествено това е свързано с високи рискове, но всеки вече знае, че докато досега можехме да оставим парите си да отлежават в банките и дори да получаваме някакви приходи от това, то след кризата с КТБ и значителното понижаване на лихвените проценти по депозитите у нас, подобен ход става все по-безсмислен.\nАко краткосрочната търговия е за Вас, можете да се запознаете с ръководство по скалпиране или пък да изберете изпитана вече стратегия на професионални трейдъри.\nНе забравяйте, за да намалите рисковете от грешки, винаги тествайте стратегията си първо на демо.\nЕто и няколко БЕЗПЛАТНИ книги, които всеки добър инвеститор трябва да прочете.\nПредупреждение за риск:Търговията с валути или договори за разлика с маржин носи висока степен на риск и може да не е подходяща за всички инвеститори. Има вероятност да изгубите всички инвестирани средства. Следователно не трябва да инвестиране или да рискувате повече, отколкото сте склонни да загубите. Трябва да се уверите, че разбирате риска при търговията преди да използвате услугите на Admiral Markets UK Ltd.


Трети ден без нови случаи на COVID-19 в област Търговище - Областна администрация Търговище\nпонеделник 21 юни 2021 - 13:32:35\nВ периода 19-21.06.2021 г., в област Търговище няма нови потвърдени случаи на заболяването коронавирус. Към този момент общият брой на диагностицираните жители на областта е 4020.\nАктивните случаи на заболяването са 52. В болничните заведения в областта са настанени за лечение общо 10 пациенти с коронавирус. Лицата, инфектирани с вируса, които се лекуват в домашна обстановка, спазвайки наложена им от РЗИ-Търговище карантина, са 42.\n3673 човека са излекувани след заразяване с COVID-19. А 295 лица са починали, вследствие на заболяването. Последният регистриран смъртен случай е от изминалото денонощие. Починал е мъж на 76 г. от община Търговище, хоспитализиран с двустранна ковид-пневмония и сериозни съпътстващи заболявания.\nОт началото на ваксинационната кампания срещу COVID-19 до момента са имунизирани общо 20353 лица от област Търговище. С напълно завършена имунизация са 9439 човека, а с първа поставена доза ваксина са 10914 граждани на областта.


Закуски за закуска / храна и напитки | Полезни съвети и интересна информация по всяка тема.\nЗакуски за закуска\nDaria Sirotina пише: "Добро утро! Много ми харесва закуската и обичам закуска не в хотела." На първо място, това е възможност да научите повече за местните кулинарни традиции, второ, да гледате хората и техните навици. Париж, и гледайте опашката за багети или френски потапяне на кроасан в кафето си.В Италия ще видите колко внимателно италианците ядат капучино пяна с лъжица. Искам да ти покажа моята Астрахан от пътуване минали години ".\nИзточник: ЖЖК /Дарсик-Даша\n1. Парижката закуска е един от любимите ми. Това обикновено е кафе с мляко, кроасани и малки багети с масло и конфитюр. Тази закуска е заснет в Les Deux Magots, известно кафене на бул. Сен Жермен. Ще има закуска там - вземете една закуска за двама, защото тези кошници с сладкиши са наистина големи..\n2. Голяма закуска в Израел! Обикновено яйцата се приготвят за закуска (най-често шушуку - бъркани яйца със сос от лечо), прясна пита и чиния с различни спредове: сирене, риба тон, масло, пастет, плюс маслини. Закуската на снимката е направена в кафене Benedict в Тел Авив, където се сервира закуска само 24 часа в денонощието. Тук има тостчета със сьомга и яйце, хляб с масло и шоколадова паста, пресен портокалов сок, кафе. Времето според мен беше три часа на ден. Ако сте в Тел Авив през лятото или пролетта, не пропускайте възможността да закусите в едно от плажните кафенета, седящи на маса, разположена точно на пясъка.\n3. Не ми харесва турската закуска, въпреки че тази, която баща ми и аз приготвихме в хотел Almira в Чирали, беше много вкусно! Домашно кисело мляко, пресен сок от нар, прясно сирене, мед или конфитюр, диня, сладкиши със сирене и зеленчуци, чай в малки чашки, ядки - беше много вкусно!\n4. И това е, което прилича на закуска в едно от туристическите кафенета в центъра на Истанбул: някои зеленчуци, безвкусен колбас, парче сирене, конфитюр и мед. Зад кулисите - кафе и хляб. В Истанбул, между другото, досега не успях да намеря вкусна закуска..\n5. Турският чай е неизменна част от традиционната закуска. Вместо чай можете да поискате турско кафе или, ако закусите на туристическо място, по-традиционна възможност за европейците като капучино или лате..\n6. Италианска закуска - един от най-любимите! Италианците имат скромна закуска, най-често кафе и кроасан. Закуската е доста рано - много от тях се кандидатират за капучино в бара в 8 часа преди работа. Въпреки това, рано вечеря в Италия, в 12:30 вече всички дъвчат. Между другото, те пият капучино само сутрин, или най-малкото в средната сутрешна закуска, да питат за капучино след вечеря, означава да обидите готвача и да покажете, че храната е напълно неподходяща.\n7. Друга италианска закуска. Първият беше застрелян във Верона, вторият - в Рим. Разликата, както можете да видите, липсва.\n8. Традиционна английска закуска - пържени яйца, колбаси, гъби, картофи и домати на скара. Може да включва и боб и кръв. Аз не харесвам британската закуска, те са твърде тежки за мен.\n9. Друга закуска в Лондон - хляб, сладко, масло, кафе. Всеки ден закусваха!\n10. Виенска закуска. Това обикновено е кафе, хляб, конфитюр, варено яйце и масло, но във всяко кафене определено има тост със шунка и сирене, което наистина обичам да придружавам с прясно изцеден портокалов сок.\n11. За едно кафе във Виена те със сигурност дават чаша вода и виенската вода може да се пие директно от кранчето, така че е чиста.\n12. В многонационалната Берлин закуската е много различна, но най-често срещаният вариант е "кафе + сладкиши".\n13. Основата на закуската в Мелбърн е кафе. Тя е в Мелбърн, най-вкусното кафе в света след Италия, а самите закуски са подобни на италианските, включват кроасани и други сладкиши от сладкарски изделия. Но Австралия няма да бъде Австралия, ако не е възможно да намерите закуски от различни страни в нея..\n14. Друга австралийска закуска, този път заснет в Hunter Valley. Свежи сокове и плодове, сладки сладкиши, супи със зеленчуци и сирене, яйца - това е направено, за да угоди на най-различни гости.\nПри всяко пътуване търся най-добрите места за закуска, като използвам пътеводителя или просто пиша нещо като "най-добра закуска в ..." и след това изберете тези, които ми харесаха най-много.\nКакви закуски обичате?\nЗакуската в леглото изглеждаше като първа класа на Air France през 1957 година


Scania с нов електро бус; Tesla Service минава на ток; Nissan добавя версия на e-NV200 с хладилна камера\nПредишен блог Tesla ще строи собствена фабрика в зоната за свободна търговия на Шанхай\nСледващ блог Това, което не получаваш с Tesla Model 3, е безплатно Supercharger зареждане\nВ този блог: Tesla Service минава на ток от 2018, e-NV200 с хладилна камера от Nissan и електрически автобус от Scania.\nСтранно е, когато трябва да пишеш за Service системата на Tesla, която все още използва превозни средства задвижвани от двигател с вътрешно горене, но предвид факта, че компанията трябваше да фокусира всичките си ресурси и усилия в Model 3, е разбираемо защо изначално подобни части от бизнеса се налагаше да останат на заден план.\nТова, обаче, ще се промени още от следващата година, когато сервизните ванове на Tesla вече ще бъдат на ток.\nДжон Макнийл от Tesla сподели наскоро по време на събитие в Амстердам, че компанията разработва ново превозно средство базирано на Model S и Model X, което още от следващата година ще замести сегашните сервизни ванове, които хапват не малко бензин.\nПо-рано това лято Tesla обяви и планове да утрои сервизния си капацитет, като назначи още 1,400 техници и добави още 350 сервизни вана за обслужване.\nВ другия край на света пък предстои тазгодишното издание на Tokyo Motor Show, на което ще бъдат представени множество нови концепции и актуални модели на електромобили, сред които и още две нови попълнения от Nissan.\nМиналият месец компанията представи новата версия на своя електрически e-NV200 ван, който получи освежаване с нова 40 кВтч батерия, а сега към него се добавя и нова версия, която ще бъде снабдена с хладилна камера, и ще бъде с опция за персонализиране спрямо нуждите на клиентите.\nЗа разлика от стандартния модел на e-NV200 версията с хладилната камера ще използва 24 кВтч батерия за превозното средство и 12 кВтч батерия за хладилната камера.\nОсвен това Nissan ще представят и нова линейка Paramedic Concept, която ще бъде базирана на модела Nissan NV350 Caravan, осигурявайки по-добър комфорт за пациента и по-добра работна среда за парамедиците и шофьорите.\nЛинейката няма да бъде изцяло на ток, но ще ще разполага с батерия, която да може да поддържа животоспасяващо медицинско оборудване, когато пациентите са в отдалечени райони или се нуждаят от спешна помощ.\nДруги уникални елементи, опаковани в новата линейка, включват View Monitor асистент и технология за намаляване на разпространението на микроби.\nИ за финал една изключително кратка новина от Scania, които обявиха на официалния си сайт нови модели автобуси, сред които е и първият електрически автобус на компанията.\nТестовете на Scania Citywide започнаха в края на лятото в Белгия и сега предстои първите няколко автобуса да влязат в експлоатация до края на тази година.\nScania предлагат множество различни варианти на своите автобуси с алтернативни горива, но е хубаво, че вече започват да се ориентират и към електрическите автобуси.\nЗасега не се споменават технически данни за новия електробус и знаем основно, че по време на тестовете шест автобуса, които са били зареждани за по 10 минути са се движили по 14 км маршрут през 15 мин правейки общо 100 курса на ден. Не звучи никак зле, но ще видим какви ще са отзивите след като повече от тях влязат в експлоатация, и дали към тях ще има интерес.\nПродажбата на електрическите Scania автобуси е планирана да започне от началото на следващата година.\nNissan e-NV200\tScania Citywide\nПреди 14 часа 17 минути


FA Nutrition Greens&Juice - 300 гр | Bestpower.BG\nFA Nutrition Greens&Juice - 300 гр\nGreens & Juice е идеалният източник на антиоксиданти, които помагат на организма в порбата със свободните радикали!\nТри различни източници на фибри\nНамалява умората и повишава енергията\nСкъсява времето за възстановяване след тренировка\nGreens & Juice е пудра, която може да използвате, за приготвянето на вкусна напитка или бъде добавена към протеинов шейк, млечни продукти или любимия сок. Широка гама от активни съставки, доставени от Greens & Juice, повишават енергията, забързват метаболизма, подобряват на имунитета, ускоряват мускулното възстановяване и усилват антиоксидантните способности на организма!\nПо време на всяка тежка или интензивна тренировка, се генерират много свободни радикали. Основните източници на свободни радикали са всички окислителните процеси, които се провеждат в човешкото тяло. Освен това, по-активните свободни радикали се произвеждат в работните тъкани. Когато физическите упражнения се комбинират с неправилна диета, тялото има недостиг на антиоксиданти и активни вещества. При това положение всеки активен човек е изложен на вредните действия на свободните радикали.\nGreens & Juice е идеален за Вашата диета, като осигурява всички антиоксиданти от които имате нужда. Основните съставки са спирулина, ечемик, пробиотици и много други, които имат положителен ефект върху тялото Ви. Greens & Juice съдържа широка гама от съставки: витамини, минерали, полиненаситени мастни киселини като омега-3, -6, -9 и естествени ензими, отговорни за правилното функциониране на цялото тяло. Greens & Juice е перфектният избор за всеки активен човек!\nРазбъркайте 2 лъжички прах с 200-300 мл вода. Консумирайте веднага след приготвяне.\nПриемайте 1-2 пъти дневно!\nИзберете вкус --Моля Изберете-- Лимон\nZ-Konzept Vit Active - 1000 ml\nИнформация за Z-Konzept Vit Active:Z-Konzept Vit Active пpeдcтaвлявa вĸycнa и пoлeзнa нaпитĸa, ĸoятo щe ти пoмoгнe дa зapeдиш opгaнизмa cи c витaмини,..\nOlimp Gold Vita-Min Anti-Ox Super Sport - 60 caps\nОписание на продуктаOLIMP Gold VITA-MIN Аnti-OX Super Sport е сложен състав от минерални компоненти под формата на аминокиселини и витаминни хелати VI..\nHAYA LABS Basic Adult Multivitamin -100 tabs\nИнформация за продукт:Basic Adult Multivitamin e мнoгoĸoмпoнeнтнa фopмyлa c вcичĸи нeoбxoдими витaмини и минepaли пoд фopмaтa нa тaблeтĸи, ĸoятo пoдoб..\nSWEDISH Supplements Immuno Support System - 400 гр\nSwedish Supplements Immuno Support System е внимателно балансирана комбинация от съставки, които ще подкрепят имунната Ви система и ще подсилят орга..\nИнформация за продукта:B пpoцeca нa paзpaбoтвaнe нa CYTOGREENS, ниe цeляxмe дa cъздaдeм eдин cилнo ĸoнцeнтpиpaн, бeзoпaceн и c изĸлючитeлни xpaнитeлн..


Международен ден на чая - Общество\nпубликувано на 15.12.20 в 15:06\n„Ако ви е студено, чаят ще ви стопли; ако сте прекалено загрял, ще ви охлажда; ако сте депресирани, ще ви развесели; ако сте развълнувани, ще ви успокои.“ Тези думи на британеца Уилям Гладстон ни напомнят колко хубаво и полезно е да пием чай.\nПием ли достатъчно чай в България? Знаем ли как правилно да подготвяме тази вкусна и лечебна напитка? Какъв чай е полезно да пием сега? Отговори на тези въпроси ще ни даде Мария Янкова, управител и собственик на „ОбиЧай“, които вече в продължение на 10 години се стремят да научат хората как да приготвят здравословната напитка.\nСтефани Ангелова разговаря с Мария Янкова за ''Нашият ден''\nПрограма Христо Ботев Общество Нашият ден Международен ден на чая Чаено парти чай